SPA สะท้อนความกังวลนักท่องเที่ยวจีนหดมากแล้วแนะซื้อเป้า 16.90บาท
SPA สะท้อนความกังวลนักท่องเที่ยวจีนหดมากแล้วแนะซื้อเป้า 16.90บาท
2 พ.ย. 2561

บล.เมย์แบงก์ กิมเอ็ง ระบุในบทวิเคราะห์วันนี้(2พ.ย.)ว่า บริษัท สยามเวลเนสกรุ๊ป จำกัด (มหาชน) หรือ SPA แนะนำ “BUY” ราคาเป้าหมาย 16.90 บาท/หุ้น กำไรไตรมาส 3/61 คาดยังอยู่ในเกณฑ์ปกติ +5%QoQ และ +15% เทียบช่วงเดียวกันของปีก่อน ยังไม่ได้รับผลกระทบจากเหตุการณ์นักท่องเที่ยวจีนในเดือน ก.ค.
อย่างไรก็ดี แม้ประมาณการกำไรปีนี้ของเราดูจะสูงเกินไป 10% แต่ทว่าราคาหุ้นก็ได้สะท้อนปรับตัวลงมาถึง -19% จากจิตวิทยาเชิงลบในประเด็นดังกล่าวที่พูดถึงมากตั้งแต่เดือน ก.ย.
ขณะเดียวกัน valuation ก็ลดทอนลงมาจาก P/E 70 เท่าในปี 2560 สู่ P/E19F 25.5 เท่า ส่วนการเปิด Stretch Me สะท้อนว่า บริษัทไม่ได้นิ่งนอนใจ และมองหาโอกาสในธุรกิจ Medical Tourism และ พยายามเข้าไปใกล้ชิดกับพฤติกรรมผู้บริโภคอยู่ตลอดเวลา